બસ, આ છે મારું ‘ધ પીનટ્સ મુવી.’ એકદમ સિમ્પલ ક્યુટ ક્લિન ઇન્સ્પાયરિંગ મુવી. હૃષિકેશ મુખર્જી પ્લસ આઇસ ઍજ, કુંગફુ પાન્ડા જેવી ગૂફી અને સિમ્પલ કોમેડીથી ભરપુર. અહીં કોઈ મોટેરાં-ટીચરો દેખાતાં નથી. મોટેરાં બોલે તોય બ્લો હોર્ન વાગતું હોય એવો ‘બ્લા બ્લા’ ટાઇપનો અવાજ જ સંભળાય. ફિલ્મ સ્ટાર્ટ થાય એટલે ’ટ્વેન્ટીએથ સેન્ચુરી ફોક્સ’ની વિખ્યાત સિગ્નેચર ટ્યૂન પિઆનો પર બિથોવનના મ્યુઝિકની સ્ટાઇલમાં સંભળાય. શું કામ? તો કહે ચાર્લીનો દોસ્તાર શ્રોડર બિથોવનનો પાક્કંપાક્કો શાહરુખ કરતાંય મોટો ફૅન છે. એટલેસ્તો એના રૂમનો અલાર્મ પણ બિથોવનની સ્ટાઇલમાં વાગે છે. ઑરિજિનલ કોમિકની આવી નાની નાની પ્લેફુલ ડિટેલ્સથી આખી ફિલ્મ ભરચક છે. વળી, હાઇટેક એનિમેશનને બદલે આખી ફિલ્મ જાણે ચાર્લ્સ શૂલ્ઝે જ ડ્રૉ કરી હોય એવા ઑરિજિનલ સ્ટ્રોક્સવાળી જ સિમ્પલ લાગે છે. એમાં ક્યાંય મોબાઇલ ફોન, ફેસબુક એટસેટરા નથી. બસ, સિમ્પલ લાઇફ છે.